फैगौ 30 अक्टबर खालि आसाम बिधान सभानि मोनद’ बियाबाव उफ्रा बिसायख’थि खुंजागोन। बे उफ्रा बिसायख’थि खुंजानो गोनां बियाबफोरनि मादाव दिनै गसाइगाव आरो तामुलपुर बिधान सभायाव गोबां सुबुंफोरा गावबा-गावनि राजखान्थि दोलोनि बिजाथि महरै लोगोसे गावनि राजखान्थि दोलोजों बिजाथि महरै गनाय जायैआव उदां बिजाथि महरै आरो खायसे सुबुंफोरा उदां बिजाथि महरै बिजाथिलायखौ गथायबाय। बिसोर बादि सुबुंफोरनि गेजेराव तामुलपुर बिधान सभा बियाबनि बारग’ एमएलए थामहिनबा बिजेपिनि दैदेनगिरि इमानुवेल मोसाहारीया बिजेपि दोलोनिफ्राय तामुलपुर बिधान सभा बियाबनिफ्राय बिजाथि मोननांगौखौ आरजलाइ होसेयावबो मोननो हायाखै। बिखौ बोराबनाय एबा खिथेर होखारनोनो जानोहागौ इमानुवेल मोसाहारिआ तामुलपुर बिधान सभा बियाबनिफ्राय सासे उदां बिजाथि महरै बिजाथिलायखौ गथायबाय ! दा बाथ्राया जाबायदि बिथांजों बिजाथिलाइ गथाय फैनाय समाव बिजेपिनि जिल्ला आफादनि सासेबो गोजौ थाखोनि दैदेनगिरिफोरखौ नुनो मोननाय जायाखै। जेराव बिजेपि, एजिपि दोलोनि मददगिरि इउपिपिएल दोलोनि बिजाथि महरै जलेन दैमारीया बिजाथिलाइ गथाय फैनाय समाव नुजाथि फैयो बिटिसिनि गाहाइ मावफुंगिरि सोद्रोमा प्रमद बर’, आसाम केबिनेट मन्थ्रि रन्जित दास, बरमा बिधान सभानि एमएलए भुपेन बर’, सिदली बिधान सभा बियाबनि एमएलए जयन्त बसुमतारी, बिजेपि दोलोनिफ्राय बिटिसिनि मावफुंगिरि सोद्रोमा धर्म नारायण दास, दरंगाजुलि बियाबनि बिजेपिनि एमसिएलए बिजित गोरा नार्जारीमोना नुजाथिनायाव फोरमान जाबायदि तामुलपुर बिधान सभानि बारग’ एमएलए थामहिनबा बिजेपिनि दैदेनगिरि इमानुवेल मोसाहारिआ बिजाथिलाइ गथायनायखौ मदद गैया ।